**LĪGUMS Nr. \_\_\_\_\_\_\_\_\_\_\_\_**

Siguldā, 2018.gada \_\_. \_\_\_\_\_\_\_\_\_

 **Siguldas novada pašvaldība**, reģistrācijas Nr. 90000048152, juridiskā adrese Pils iela 16, Sigulda, Siguldas novads, tās izpilddirektores Jeļenas Zarandijas personā, kura rīkojas saskaņā ar Siguldas novada pašvaldības domes 2017. gada 10.augusta saistošajiem noteikumiem Nr.20 „Siguldas novada pašvaldības nolikums” (prot. Nr.14., 1.§), turpmāk tekstā saukts **Pircējs**, no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_\_\_\_\_\_\_\_\_, kurš sabiedrības vārdā rīkojas pamatojoties uz \_\_\_\_\_\_\_\_\_\_\_\_, turpmāk tekstā saukts **Pārdevējs**, no otras puses,

abi kopā un katrs atsevišķi turpmāk līguma tekstā saukti par Līdzējiem, pamatojoties uz Siguldas novada pašvaldības rīkoto iepirkumu „Mazlietotas kravas – pasažieru automašīnas iegāde un piegāde Īpašumu un vides pārvaldības nodaļas vajadzībām”identifikācijas Nr. SNP 2018/06, turpmāk šā līguma tekstā saukts Iepirkums,rezultātiem, noslēdz šādu līgumu (turpmāk tekstā Līgums):

1. **Līguma priekšmets**
	1. Pārdevējs apņemas saskaņā ar iesniegto Piedāvājumu Iepirkumam, Līgumu, Tehnisko specifikāciju - tehnisko piedāvājumu (pielikums Nr.1), Finanšu piedāvājumu (pielikums Nr.2), piegādāt Pircējam 1 (vienu) mazlietotu kravas – pasažieru automašīnu – marka \_\_\_\_\_\_\_\_\_\_\_, modelis \_\_\_\_\_\_\_\_\_\_\_\_\_\_, (turpmāk – Prece) Raiņa ielā 3, Siguldā, Siguldas novadā (turpmāk – Preces piegāde).
	2. Pārdevējs iepriekš minēto Preci piegādā ar savu darbaspēku, darba rīkiem, ierīcēm, kuru vērtība ir ierēķināta Līguma summā.
2. **Līguma summa un samaksas kārtība**
	1. Prece tiek pārdota par Finanšu piedāvājumā (pielikums Nr.2) noteikto cenu \_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_ euro) un pievienotās vērtības nodoklis 21%, t.i., \_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_ euro), kas kopā ir \_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro).
	2. Pircējs samaksā par Preci 20 (divdesmit) dienu laikā pēc Preces piegādes, Preces pieņemšanas-nodošanas akta parakstīšanas un atbilstoši normatīvajiem aktiem sagatavota rēķina saņemšanas. Iepriekš minētie dokumenti papīra formātā jāiesniedz Līguma 11.4. apakšpunktā norādītajai Pircēja kontaktpersonai, papildus norādītājam rēķinu un Preces pieņemšanas – nodošanas aktu elektroniski Pārdevējs nosūta uz e-pasta adresi: rekini@sigulda.lv
	3. Pircējs maksājumu par Preci veic ar pārskaitījumu uz Līgumā norādīto Pārdevēja bankas kontu.
	4. Maksājums ir uzskatāms par izpildītu dienā, kad maksājums ir saņemts Pārdevēja bankas kontā. Strīdus gadījumā tiek noteikts, ka maksājums tiek uzskatīts par izpildītu dienā, kad Pircējs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3. **Līguma izpildes kārtība**
	1. Pārdevējs apņemas:
		1. Preces piegādi veikt saskaņā ar Tehnisko specifikāciju - tehnisko piedāvājumu (pielikums Nr.1),
		2. Preces piegādi veikt 5 (piecu) darba dienu laikā no Līguma noslēgšanas;
		3. Preces piegādes laiku un veidu saskaņot ar Līguma 11.4.apakšpunktā noteikto kontaktpersonu.
4. **Preču pieņemšana – nodošana**
	1. Preces piegāde un galīgā nodošana Pircējam tiek noformēta ar Preces pieņemšanas-nodošanas aktu, parakstot to abu Līdzēju pārstāvjiem. Vienlaicīgi ar Preces nodošanu, Pārdevējs iesniedz ar normatīvajos aktos noteiktajā kārtībā veikto reģistrāciju saistītos dokumentus, kā arī ekspluatācijas instrukciju un servisa grāmatiņu, ja tie ir pieejami.
	2. Pircējam ir tiesības neparakstīt Preces pieņemšanas – nodošanas aktu, ja ir konstatēts, ka piegādātā Prece neatbilst Līguma un tā pielikumu nosacījumiem un/vai Prece ir bojāta.
	3. Gadījumā, ja Preces pieņemšanas – nodošanas laikā Pircējs konstatē, ka piegādātā Prece neatbilst Līguma un tā pielikumu noteikumiem un/vai Prece ir bojāta, tad par to sagatavojams Defektu akts, kuru paraksta Līdzēji vai to pilnvaroti pārstāvji un tiek pārtraukta Preces pieņemšana-nodošana. Pārdevējam Defektu aktā norādītajā termiņā (kurš nedrīkst būt ilgāks par 5 (piecām) darba dienām) ar saviem spēkiem un uz sava rēķina jānovērš visi konstatētie Preces trūkumi un/vai bojājumi, bet, ja tos nav iespējams novērst, tad Pārdevējam ir pienākums uz sava rēķina apmainīt Līguma un tā pielikumu noteikumiem neatbilstošo un/vai bojāto Preci pret visiem Līguma un tā pielikumu nosacījumiem un prasībām atbilstošu Preci.
	4. Prece pāriet Pircēja valdījumā ar dienu, kad Līdzēji ir parakstījuši Preces pieņemšanas - nodošanas aktu, bet Pircēja īpašumā Prece pāriet ar dienu, kad Pircējs ir samaksājis Pārdevējam par Preci Līgumā noteiktajā kārtībā.
	5. Ja Pārdevējs izvairās no Līguma 4.3.apakšpunktā noteiktās Preces trūkumu novēršanas un/vai Preces maiņas, tad Pircējam ir tiesības tos novērst pašam vai ar trešo personu palīdzību, pieprasot no Pārdevēja visus ar to saistītos izdevumus un Pārdevējam ir pienākums tos apmaksāt 5 (piecu) darba dienu laikā, skaitot no dienas, kad tas no Pircēja ir saņēmis rēķinu par šajā Līguma apakšpunktā noteiktajiem izdevumiem.
	6. Pircējs pilnvaro Preces pieņemšanas – nodošanas aktu no Pircēja puses parakstīt Transporta nodaļas vadītāju Aivi Liepiņu, tel.nr. 29224687, e-pasts: aivis.liepins@sigulda.lv , no Pārdevēja puses Preces pieņemšanas – nodošanas aktu ir pilnvarots parakstīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. **Līdzēju pienākumi un tiesības**
	1. Pārdevējs apņemas:
		1. Piegādāt Preci Raiņa ielā 3, Siguldā, Siguldas novadā Līguma 3.1.2.apakšpunktā minētajā termiņā;
		2. Preces piegādē ievērot un pildīt Līguma un tā pielikumu nosacījumus.
	2. Pārdevējam ir pienākums:
		1. saskaņā ar normatīvajiem aktiem sagatavot un organizēt Preces nodošanu Pircējam dalībai ceļu satiksmē;
		2. veikt Preces reģistrāciju VAS “Ceļu satiksmes drošības direkcijā” uz attiecīgā Pircēja vārda un segt ar to saistītās izmaksas;
		3. ja nepieciešams veikt Preces tehnisko apskati CSDD un segt ar to saistītās izmaksas;
		4. Līguma darbības laikā nekavējoši telefoniski un rakstiski brīdināt Pircēju par neparedzētiem apstākļiem, kādi radušies no Pārdevēja neatkarīgu iemeslu dēļ un kuru dēļ var tikt traucēta Līguma izpilde;
		5. piegādāt Preci atbilstoši Tehniskajai specifikācijai - tehniskajam piedāvājumam (pielikums Nr.1), lai Pircējs pēc Preces saņemšanas varētu uzsākt tās lietošanu.
	3. Pārdevējs tam Līgumā noteikto saistību izpildi nav tiesīgs nodot trešajām personām bez Pircēja rakstiskas piekrišanas.
	4. Pārdevējs apliecina, ka ir Preces īpašnieks un Prece nav nevienam atsavināta, ieķīlāta, iznomāta, par to nepastāv nekādi strīdi, tā nav nekādā veidā apgrūtināta ar parādiem, lietu, saistību vai citām tiesībām un trešajām personām nav nekādu tiesību uz Preci.
	5. Pircējs apņemas pieņemt Preci atbilstoši Līguma noteikumiem, ja piegādātā Preces atbilst visām Līguma un tā pielikumu prasībām un noteikumiem, norēķināties par Preces piegādi atbilstoši Līguma noteikumiem.
6. **Garantijas**
	1. Preces garantijas termiņš tiek noteikts saskaņā ar Tehnisko specifikāciju - tehnisko piedāvājumu (pielikums Nr.1) 1.3.punktā minēto. \_\_\_ mēneši, skaitot no dienas, kad Līdzēji vai to pilnvaroti pārstāvji ir parakstījuši Preces pieņemšanas - nodošanas aktu */ja attiecināms/*.
	2. Parakstot Līgumu Pārdevējs garantē un uzņemas atbildību par to, ka piegādātā Prece atbildīs visām Līguma un tā pielikumu prasībām, kā arī kvalitātes, drošības, u.c. prasībām, kuras ir noteiktas Latvijas Republikas normatīvajos aktos, Ministru kabineta noteikumos, instrukcijās u.c. dokumentos, Pārdevējs, parakstot Līgumu, apstiprina un piekrīt tam, ka Pārdevējs uzņemas visu un jebkāda veida atbildību pret Pircēju un trešajām personām par radītajiem zaudējumiem, ko var izraisīt vai ir izraisījusi Preču vai kādas to daļas neatbilstība Līguma un tā pielikumu nosacījumiem.
7. **Līdzēju atbildība**
	1. Ja Pārdevējs kavē noteiktās Preces piegādi, tad Pircējam ir tiesības pieprasīt līgumsodu 0,5 % apmērā no Līguma summas par katru kavējuma dienu, taču kopumā ne vairāk kā 10% no Līguma summas.
	2. Līgumā noteiktās samaksas termiņa nokavējuma gadījumā Pārdevējam ir tiesības pieprasīt Pircējam līgumsodu 0,5% apmērā no Līguma summas, taču kopumā ne vairāk kā 10% no Līguma summas.
	3. Gadījumā, ja Pārdevēja vainas dēļ, veicot Līgumā noteiktās Preces piegādi tiek bojāta trešo personu un/vai Pircēja manta vai nodarīts kaitējums trešo personu un/vai Pircēja pārstāvju dzīvībai vai veselībai, tad visus radītos zaudējumus sedz Pārdevējs uz sava rēķina, kā arī Pārdevējs uzņemas visu atbildību par nodarījumu un tā radītajām sekām.
	4. Līgumsoda samaksa neatbrīvo Līdzējus no Līgumā noteikto saistību izpildes.
	5. Pircējam, veicot Līgumā noteiktos maksājumus, ir tiesības, bez atsevišķa brīdinājuma sniegšanas Pārdevējam, ieturēt no tiem līgumsodus, kas Pārdevējam aprēķināti saskaņā ar Līgumu. Pircējam ir tiesības vienpusēji aprēķināt līgumsodu, iesniegt Pārdevējam līgumsoda rakstisku aprēķinu un paziņojumu par līgumsoda ieturēšanu no Līgumā noteiktā maksājuma.
8. **Strīdu izšķiršanas kārtība**
	1. Strīdus par Līgumu un tā izpildi, kas Līdzējiem var rasties Līguma darbības laikā, Līdzēji risina pārrunu ceļā.
	2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.
9. **Līguma laušana**
	1. Pircējam ir tiesības vienpusēji atkāpties no Līgumu, rakstiski paziņojot par to Pārdevējam 20 (divdesmit) dienas iepriekš:
		1. ja Pārdevējs Līgumā noteiktās Preces piegādes termiņu kavē vairāk kā 5 (piecas) darba dienas;
		2. jebkurā Līguma izpildes stadijā ja noskaidrojas, ka Pārdevējs nav spējīgs izpildīt Līgumā noteiktās saistības kopumā;
		3. gadījumos, ja Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana).
	2. Rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
	3. Gadījumā, ja Līgums tiek lauzts kāda Līdzēja vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otram Līdzējam, tad Līdzējs, kurš ir vainojams Līguma laušanā, ir jāatlīdzina otram Līdzējam tiešie zaudējumi, kas tam rodas saistībā ar Līguma laušanu. Gadījumā, ja Līgums tiek lauzts Pārdevēja vainas dēļ, tad Pārdevējs maksā Pircējam papildus zaudējumiem arī līgumsodu 10% apmērā no Līguma kopējās summas, saskaņā ar Pircēja sagatavotu rēķinu. Šajā Līguma apakšpunktā noteiktais līgumsods Pārdevējam ir jāsamaksā 5 (piecu) darba dienu laikā, skaitot no dienas, kad Pārdevējs ir saņēmis Līguma apakšpunktā noteikto Pircēja rēķinu.
10. **Nepārvaramas varas apstākļi**
	1. Līdzēji apstiprina, ka visi tie apstākļi, kas ir ārpus Līdzēju kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, atbrīvos Līdzējus no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.
	2. Līdzējiem nekavējoties, rakstveidā jānosūta paziņojums (kopā ar jebkuru paziņojumu vai informāciju, ko Līdzējs ir saņēmis par nepārvaramas varas apstākļiem) otram Līdzējam, informējot par nepārvaramās varas apstākļu iestāšanos un tās sekām, kā arī jāpieliek visas pūles, lai mazinātu nepārvaramās varas kaitīgās sekas.
	3. Līdzējam, kuram kļuvis zināms par nepārvaramās varas apstākļiem, kas var ietekmēt Līgumā šim Līdzējam paredzēto pienākumu izpildi, nekavējoties rakstveidā jāinformē otrs Līdzējs par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad Līdzējs saskaņo tālāko rīcību Līguma izpildē.
	4. Par zaudējumiem, kas radušies nepārvaramas varas apstākļu dēļ, neviens no Līdzējiem atbildību nenes, ja Līdzējs ir informējusi otru Līdzēju atbilstoši Līguma 10.2.punktam.
	5. Par nepārvaramas varas apstākli nav uzskatāms Izpildītāja darbinieku un citu Izpildītāja iesaistīto (t.sk apakšuzņēmēju) personu saistību neizpilde, nesavlaicīga vai nepienācīga izpilde.
11. **Citi noteikumi**
	1. Līgums stājas spēkā ar tā parakstīšanas brīdiun Līgums ir spēkā līdz brīdim, kad Līdzēji ir izpildījuši Līguma saistības.
	2. Jebkuras izmaiņas vai papildinājumi Līgumā jānoformē rakstiski un jāparaksta Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
	3. Līgums, tiesības un pienākumi, kas izriet no tā, ir saistoši Līdzējiem un to tiesību un saistību pārņēmējiem, pilnvarniekiem.
	4. Kontaktpersona par Līguma izpildes jautājumiem no Pircēja puses ir Siguldas novada pašvaldības Transporta nodaļas vadītājs Aivis Liepiņš, tel. 29224687, e-pasts: aivis.liepins@sigulda.lv
	5. Kontaktpersona par Līguma izpildes jautājumiem no Pārdevēja puses ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_
	6. Līgums sagatavots un parakstīts 2 (divos) eksemplāros latviešu valodā, Līgumam ir 2 (divi) pielikumi, kas ir Līguma neatņemamas sastāvdaļas. Viens Līguma eksemplārs Pircējam, otrs Pārdevējam. Abiem Līguma eksemplāriem ir vienāds juridisks spēks.

Pielikumā :

1. Tehniskā specifikācija - tehniskais piedāvājums;

1. Finanšu piedāvājums.

**11. Līdzēju rekvizīti un paraksti**

**Pircējs Pārdevējs**

**Siguldas novada pašvaldība \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ. Nr. 90000048152 Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_

Pils iela 16, Sigulda, LV–2150 Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_

konts LV15UNLA0027800130404 konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A/S SEB BANKA Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kods UNLALV2X Kods \_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

J.Zarandija *Vārds, Uzvārds*